61964J0018
DOMSTOLENS DOM
AF 14. JULI 1965
Filippo Alvino o. a.
mod Kommissionen for Det europæiske økonomiske Fællesskab
Forenede sager 18 og 19/64
Processprog: Fransk
Angående:
Kommissionens ansættelsesprocedure ved oprettelsen af en reservestab på 120 fuldmægtige i karrieren A7/A6 (udvælgelsesprøve 165 — A) og de efterfølgende udnævnelser.
Domskonklusion:
1.
Sagsøgers klage 18/64 har fornødent grundlag.
2.
Den interne udvælgelsesprøve 165 A og de udnævnelser, som Kommissionen har foretaget på grundlag af denne, annulleres.
3.
Der er ikke anledning til at pådømme klage 19/64.
Generaladvokatens forslag til afgørelse :
Med hensyn til klage 18/64 bør såvel de led af udvælgelsesprøven, som er gennemført i tilslutning til stillingsopslag 165 — A, som de udnævnelser af fuldmægtige, som er foretaget på grundlag af udvælgelseskomiteens liste over egnede ansøgere, annulleres. Med hensyn til klage 19/64, bør det fastslås, at der ikke længere er anledning til at pådømme denne.
Sammendrag
1.
Retspleje — annullationssøgsmål — fælles klage — betingelser for antagelse til realitetsbehandling
2.
Tjenestemand — ansættelse — klage over senere retsakter i ansættelsesproceduren — mulighed for at anfægte tidligere retsakter
(EØF-tjenestemandsvedtægten, artikel 91)
3.
Tjenestemænd — ansættelse — udvælgelsesprøve — ansøgere uden eksamensbevis fra et universitet — praktisk erfaring — ligestilling med et sådant eksamensbevis — kriterier
1.
En fælles klage kan antages til realitetsbehandling, såfremt sagsøgernes påstande kun omhandler retsakter med samme indhold eller retsakter, som berører dem i lige grad. Sagsøgernes stævningspåstande kan ændres under sagen med henblik på opfyldelse af disse krav.
Jf. sammendrag nr. 4, dom i sag 13/57, Sml. 1954 — 1964, s. 110.
2.
Jf. sammendrag nr. 1, dom i sag 35/64.
3.
Praktisk erfaring af samme værdi som et eksamensbevis fra et universitet er følgen af en forfremmelse til arbejde og opgaver, der normalt er forbeholdt indehavere af et sådant bevis. Det kan kræves, at en sådan erfaring strækker sig over en bestemt periode. Imidlertid kan varigheden af universitetsstudierne ikke tjene som kriterium for udstrækningen af denne periode.